

**ข้อบังคับมหาวิทยาลัยธรรมศาสตร์**

**ว่าด้วยปริญญาในสาขาวิชา และอักษรย่อสําหรับสาขาวิชา (ฉบับที่ ๒) พ.ศ. ๒๕๖๓**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

โดยที่เป็นการสมควรแก้ไขเพิ่มเติมข้อบังคับมหาวิทยาลัยธรรมศาสตร์ว่าด้วยปริญญา
ในสาขาวิชา และอักษรย่อสําหรับสาขาวิชา

 อาศัยอํานาจตามความในมาตรา ๒๓ ประกอบกับมาตรา ๘๑ แห่งพระราชบัญญัติ มหาวิทยาลัยธรรมศาสตร์ พ.ศ. ๒๕๕๘ สภามหาวิทยาลัยธรรมศาสตร์ได้มีมติในการประชุมครั้งที่ ๒/๒๕๖๓ เมื่อวันที่ ๒๔ กุมภาพันธ์ พ.ศ. ๒๕๖๓ เห็นชอบให้ออกข้อบังคับไว้ดังต่อไปนี้

 **ข้อ ๑** ข้อบังคับนี้เรียกว่า “ข้อบังคับมหาวิทยาลัยธรรมศาสตร์ว่าด้วยปริญญาในสาขาวิชา และอักษรย่อสําหรับสาขาวิชา (ฉบับที่ ๒) พ.ศ. ๒๕๖๓”

**ข้อ ๒** ข้อบังคับนี้ให้มีผลใช้บังคับถัดจากวันประกาศเป็นต้นไป

 **ข้อ ๓** ให้เพิ่มความต่อไปนี้เป็น (๓/๑) ของข้อ ๓ แห่งข้อบังคับมหาวิทยาลัยธรรมศาสตร์
ว่าด้วยปริญญาในสาขาวิชา และอักษรย่อสําหรับสาขาวิชา พ.ศ. ๒๕๕๘

 “(๓/๑) สาขาวิชาการแพทย์แผนจีน มีปริญญาสามชั้น คือ

 (ก) เอก เรียกว่า “การแพทย์แผนจีนดุษฎีบัณฑิต” ใช้อักษรย่อว่า “พจ.ด.” และ
 “ปรัชญาดุษฎีบัณฑิต” ใช้อักษรย่อว่า “ปร.ด.”

(ข) โท เรียกว่า “การแพทย์แผนจีนมหาบัณฑิต” ใช้อักษรย่อว่า “พจ.ม.”

(ค) ตรี เรียกว่า “การแพทย์แผนจีนบัณฑิต” ใช้อักษรย่อว่า “พจ.บ.”

ประกาศ ณ วันที่ ๒๗ กุมภาพันธ์ พ.ศ. ๒๕๖๓

(ศาสตราจารย์พิเศษ นรนิติ เศรษฐบุตร)

นายกสภามหาวิทยาลัย